আগশাৰীৰ ফেশ্বন আলোচনী ভ'গ ইণ্ডিয়াই যোৱা বছৰৰ পৰা প্ৰদান কৰিছে বছৰটোৰ শ্ৰেষ্ঠ মহিলা বঁটা। চলিত বৰ্ষৰ বাবে ভ'গ ইণ্ডিয়াই এই বঁটা প্ৰদান কৰিছে এথলীট জগতৰ নৱতম চাঞ্চল্য তথা অসম কন্যা হিমাক দাসক।
যোৱা শনিবাৰে নিশা নতুন দিল্লীত অনুষ্ঠিত হোৱা ভ'গ ইণ্ডিয়াৰ বঁটা প্ৰদান অনুষ্ঠানত বলিউড জগতৰ বিভিন্ন তাৰকাৰ লগতে অন্যান্য জগতৰ বিশিষ্ট ব্যক্তিসকলৰ উপস্থিতিত স্প্ৰিন্টাৰ হিমা দাসক বৰ্ষশ্ৰেষ্ঠ মহিলা ক্ৰীড়াবিদৰ বঁটা আগবঢ়ায়।
ফিনলেণ্ডত অনুষ্ঠিত হোৱা বিশ্ব জুনিয়ৰ এথলেটিকছ প্ৰতিযোগিতাত স্বৰ্ণ পদক জয়েৰে হিমাই ইতিহাস সৃষ্টি কৰা বুলি আলোচনীখনৰ তৰফৰ পৰা মন্তব্য কৰিছে।
ইফালে বৰ্ষশ্ৰেষ্ঠ মহিলা ক্ৰীড়াবিদ'ৰ বঁটা গ্ৰহণ কৰি প্ৰতিভাৱান যুৱ এথলীট হিমা দাসে ভ'গ ইণ্ডিয়াৰ প্ৰতি কৃতজ্ঞতা প্ৰকাশ কৰাৰ লগতে আৰু অধিক সফলতা অৰ্জনৰ বাবে কঠোৰ পৰিশ্ৰম কৰি যাব বুলিও প্ৰতিশ্ৰুতি প্ৰদান কৰিছে । শনিবাৰে এই বঁটা গ্ৰহণ কৰা বুলি হিমাই নিজৰ টুইটাৰ একাউণ্টৰ জৰিয়তে প্ৰকাশ কৰে।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
কিয় ক্ষমা বিচাৰিলে কিংবদন্তী গায়ক বব ডিলানে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
